ПРАВИЛА
 за
 провеждане на избори за попълване квотата на студентите и докторантите в Общото събрание и Факултетния студентски съвет към Факултета по журналистика и масова комуникация при Софийския университет 
„Св. Климент Охридски“
(октомври 2024 г.)


Чл. 1. Кандидатиране
(1) Кандидатури се приемат само от студентите, записани в редовна или задочна форма на обучение във Факултета по журналистика и масова комуникация.
(2) Кандидат за член на Общото събрание (ОС) на Факултета по журналистика и масова комуникация (ФЖМК) от квотата на студентите и член на Факултетния студентски съвет (ФСС) при ФЖМК може да е всеки студент с действащи права от ФЖМК на Софийския университет „Св. Климент Охридски“, с изключение на:
1. обучаващи се с трудово-правни отношения със СУ, с изключение на тези, чиито трудово-правни отношения са пряко свързани с дейността на Студентски съвет;
2. студенти и докторанти, които са били отстранени от състава на Факултетния студентски съвет при Факултета по журналистика и масова комуникация с решение на ОС на ФСС в рамките на текущия и миналия мандат;
(3) За да участва в изборите, кандидатът трябва да се регистрира чрез попълване на документи по образец, утвърдени от Изборната комисия (ИК):  
	1. Декларация за участие в изборите;
	2 за СТУДЕНТИ – уверение за доказване на студентски права или копие от студентска книжка (първа страница + страницата с подпис и печат за заверен текущ семестър) или извлечение от профила на студента в СУСИ, от което е виден статуса на кандидата; 
	3. кратко мотивационно писмо;
	4. портретна снимка;
	5. декларация-съгласие за набиране, обработване и съхраняване на личните данни на кандидата, попълнена и подписана собственоръчно, само и единствено във връзка с провеждането на изборите през октомври 2024 г.
(4) В декларацията кандидатът може да посочи застъпник, който да следи за прозрачността на избора от негово име.
(5) Различни кандидати не могат да посочват един и същи застъпник, а ИК трябва да следи за това.
(8) Документите се подават на имейл адрес: fss.fjmk@students.uni-sofia.bg в срок от 08.10.2024 г. до 23:59 часа на 16.10.2024 г.
(7) При неспазване на изискванията за съдържание, ИК следва да изпрати указание до електронната поща на кандидата в срок 24 часа от подаването.
(8) Указанията на ИК по предходната алинея следва да се отстранят в срок от 3 (три) дни, но не по-късно от 23:59 часа на 17.10.2024 г.



Чл. 2 Информиране
(1) ИК в срок до 18:00 ч. на 18.10.2024 г. да публикува кратко описание на всеки участник, съдържащо: трите имена, снимка и мотивационното писмо на кандидата.
(2) При предварително изразено желание от страна на кандидат или студенти от факултета ИК оказва съдействие за организирането на предизборни дебати.
(3) Денят на провеждането им е след изтичане на срока за подаване на заявлението за участие в изборите, но не по-късно от 1 ден преди провеждането.  

Чл. 3. Изборни бюлетини
(1) Бюлетините се изготвят от ИК, според подадените заявления.
(2) В изборния ден ИК отпечатва и подпечатва с печата на FСС точно определен брой бюлетини.
(3) По преценка на ИК за предстоящо изчерпване на бюлетините, своевременно се издават определен брой нови бюлетини при спазване на процедурата по предходната алинея.
(4) След края на изборния ден ИК в офиса на Факултетния студентски съвет в присъствието на застъпници (ако има такива) отпечатва урната с бюлетини, останалите празни бюлетини и всички протоколи, съставени в изборния ден.

Чл. 4. Изборни списъци
(1) Преди началото на изборния ден ИК подготвя номерирани изборни списъци, подписани и подпечатани в началото и в края. 

Чл. 5. Изборни материали
(1) Преди официалното започване на изборния ден ИК запечатва празна урна. Слага, подписва и подпечатва два бандерола, които обхващат капака и тялото на урната. 
(2) При приключване на изборния ден изборната урна се запечатва с предварително предвиден бандерол, който е подписан и подпечатан от ИК.
(3) При нарушена цялост на бандеролите или липсващи изборни материали изборите се касират.
(4) При несъответствие на броя гласували по списък с действително използваните бюлетини изборите се касират.
(5) ИК запазва правото си да касира избори и при установяване на други нарушения.
(6) При нужда ИК може да приема и други правила, които да осигурят оптимално протичане на изборния ден.


Чл. 6. Изборен ден
(1) Изборният ден започва в 10:00 часа и завършва в 17:00 часа на 22.10.2024 г. 
(2) Гласуването за представители в ОС и ФСС при ФЖМК е тайно.
(3) Гласуването се осъществява чрез интегрални бюлетини в определеното от ИК за целта място, намиращо се на видно място във Факултета.
(4) Кандидатите в бюлетината се подреждат по азбучен ред.
(5) При гласуване всеки студент представя документи, удостоверяващи самоличност и студентско положение.
(6) Всеки студент може да гласува само за един кандидат.
(7) Ако студент не фигурира в изборния списък, ИК може да впише студента под линия, ако последният представи СТУДЕНТСКА КНИЖКА със заверен зимен семестър на учебната 2024/2025 г. или заповед за прекъсване.

Чл. 8. Установяване на изборни резултати
(1) ИК разпечатва урните и с протокол, подписан от членовете на ИК, установява изборните резултати.
(2) При установяването на изборните резултати по предходната алинея в офиса на Факултетния студентски съвет могат да присъстват застъпници на кандидатите.
(3) След съставянето на протокола по ал. 1 всички изборни материали се запечатват в отделен плик, върху които се подписва председателя на ИК и се поставя печатът на ФСС.
(4) Запечатаните изборни материали по ал. 3, след изтичането на срокове за обжалване, се предават за съхранение в Университетския архив, с двустранен приемо-предавателен протокол.

Чл. 9. Установяване на избрани членове на ОС и ФСС при ФЖМК
(1) За избрани при първото гласуване се смятат кандидатите, получили най-много гласове.
(2) Избраните кандидати се подреждат според броя на получените гласове по низходящ ред до попълване на местата в квотата.
(3) Ако няколко кандидати имат равен брой гласове и това е от значение дали кандидатите ще се считат за избрани, се провежда балотаж между тях. ИК определя ден от следващата седмица, в който се провежда балотажът, и информира студентите за това.

Чл. 10. Обявяване на резултатите
ИК обявява резултатите от провеждането на изборите с решение в срок до 23:59 на 23.10.2024 г. чрез интернет каналите на Факултетния студентски съвет.

Чл. 11. Обжалване на изборните резултати
(1) Всеки студент, имащ право да гласува към момента на провеждане на изборите, има право да обжалва решението на ИК по чл. 9 чрез писмена жалба, подадена по електронен път до електронна поща fss.fjmk@students.uni-sofia.bg.
(2) В своята жалба студентът следва да посочи нарушението, което смята, че е извършено.
(3) Жалбата се разглежда от ИК, а при несъгласие с решението на ИК, жалбоподателят следва да подаде нова жалба, която се разглежда от Надзорния съвет (НС) на СС. 
(4) Решението на НС са окончателни и не подлежат на обжалване.
(5) Ако решението на съответната Комисия потвърди нарушение на настоящите правила, кандидатът отпада и на негово място влиза следващият по брой гласове. 

Чл. 12. Срокове за обжалване
(1) Обжалване може да се извърши в тридневен срок пред ИК, считано от обявяване на изборните резултати. ИК следва да се произнесе в еднодневен срок с аргументирано становище.
(2) Решението на ИК по ал. 1 може да се обжалва в тридневен срок пред НС. Условие за допустимост на жалбата е наличието на жалба с решение по нея по сроковете по предходната алинея.

Чл. 13. Отказ за регистриране на кандидат
(1) ИК може да откаже регистрацията на кандидат подал заявление за участие в изборите на следните основания:
1. Неспазване на изискванията на чл. 1 от настоящите правила;
2. Констатирана несъвместимост между изискванията на Закона за висшето образование, Правилника за устройството и дейността на Софийския университет „Св. Климент Охридски“, Правилника за устройството и дейността на Студентския съвет при Софийския университет “Св. Климент Охридски”;
3. Деклариране на неверни данни.
(2) Отказът по предходната алинея подлежи на обжалване пред НС в двудневен срок, но не по-късно от 23:59 часа на 17.10.2024 г.
[bookmark: _GoBack](3) Жалбата се подава чрез ИК до НС по електронна поща fss.fjmk@students.uni-sofia.bg  

Чл. 14. ИК следва да обяви квотното разпределение в срок не по-късно от 15.10.2024 г. 

